stanford-oval/wikipedia huggingface dataset:
วีระชัยศรีวณิก วรรณึกกุล
ประวัติ

วีระชัยศรีวณิก วรรณึกกุล หรือ หนอ วีระชัย เป็นบุตรชายคนสุดท้องของ ดร.วีระชัย วรรณึกกุล นักธุรกิจผู้มีชื่อเสียงโด่งดังมากว่า 40 ปี จากการบริหาร สายการบินแอร์สยาม และ แอร์ลังกา เป็นผู้ที่ได้ชื่อว่าผู้พิชิตความล้มเหลว
หนอ วีระชัย เกิดวันพฤหัสที่ 21 มิถุนายน พ.ศ. 2522 ที่ โรงพยาบาลเซนต์หลุยส์ เรียนจบชั้นมัธยมที่โรงเรียนสตรีวิทยา 2 ก่อนไปจบการศีกษาปริญญาตรีที่มหาวิทยาลัยอัสสัมชัญและมหาวิทยาลัยเกริก ปัจจุบันได้รับทุนเรียนปริญญาโทคณะบริหารธุรกิจที่มหาวิทยาลัยชินวัตร
เริ่มต้นจากการเป็นนายแบบโฆษณาเมื่อปี 2543 ก่อนเบนเข็มมาสู่การทำงานดนตรี โดยมีผลงานฝากไว้ชื่อเพลงเพิ่งรู้ตัว ก่อนที่จะมาเล่นละครโทรทัศน์ภายใต้สังกัดของสถานีโทรทัศน์สีกองทัพบกช่อง 7
หนอเริ่มเล่นละครจากการแนะนำของคุณภาวิต หนึ่งในผู้เขียนบทของสถานีโทรทัศน์สีกองทัพบกช่อง 7
ภายหลังได้หันมาทำงานธุรกิจกับครอบครัว โดยเริ่มจากการเป็นผู้บริหารด้านการฝึกอบรมที่ บจก.เอเชียซิเคียวริตี้เมเนจเมนท์ โดยดำรงตำแหน่งผู้จัดการฝ่ายฝึกอบรมและผู้ช่วยประธานเจ้าหน้าที่ฝ่ายปฏิบัติการ ผู้ช่วยกรรมการผู้จัดการของ บจก.ไลน์คอร์ปอเรชั่น ผู้จัดการฝ่ายพัฒนาธุรกิจของ บจก.วีจี คอนซัลแตนท์ ก่อนมาดูแลธุรกิจด้านที่ปรึกษา และเป็นผู้ช่วยนายกสมาคมสถาบันที่ปรึกษาการจัดการแห่งประเทศไทย
เมื่อต้นปลายปี 2553 ได้ฝากผลงานภาพยนตร์แนวอีโรติกไว้เรื่องน้ำตาลแดง โดยเป็นนักแสดงนำในตอนชื่อคู่รักบนดาวโลก หากใครมีโอกาสได้ชมรายการโทรทัศน์จากสถานี Health Plus Channel ก็จะเห็นหนอ วระชัยเป็นพีธีกรประจำรายการ Sexy Night, Star Star และพลังใจ
ผลงานในปี 2554 นี้มีภาพยนตร์เรื่องขุนแผนจากค่าย 96Film และภาพยนตร์เรื่อง The Calling ที่เข้าฉายเฉพาะที่โรงภาพยนตร์ลิโด้มัลติเพล็กซ์
หนอ วีระชัย ได้สมรสกับ ปู พรทิพย์ พูลสวัสดิ์ มีลูกสาวด้วยกัน 1 คนชื่อน้องลูกไหน โดยงานแต่งงานเป็นไปด้วยความเรียบง่ายโดยมีเฉพาะแค่ญาติและเพื่อนสนิทเท่านั้น ก่อนที่จะได้หย่าร้างกันไปในปี 2559
ปัจจุบัน หนอ วีระชัย ได้สมรสแล้วกับ ธาราณ์รีนฬ์ สาวนักธุรกิจนอกวงการ
ของสะสมที่ หนอ วีระชัย รักที่สุดคือปืน โดย หนอ วีระชัย ได้ถูกปลูกฝังมาแต่เด็กว่าผู้ชายต้องให้ความปลอดภัย ปกป้องดูแลทรัพย์สิน ดูแลคนในครอบครัว และให้ความมั่นคงแก่คนในครอบครัวได้ โดยเรียนการยิงปืนจากคุณพ่อตั้งแต่ชั้นประถมศึกษาจนเคยชินมาจนปัจจุบัน
ผลงาน > ละครโทรทัศน์

2547 สาวน้อยในตะเกียงแก้ว 2 รับบทเป็น แอลแมนโซ แสดงคู่กับ อุษามณี ไวทยานนท์
2548 บ้านร้อยดอกไม้ รับบทเป็น เกื้อคุณ เชิญอิสราชัย แสดงคู่กับ วรนุช วงษ์สวรรค์
2549 หลงเงาจันทร์ รับบท พลาธิป
2549 ยอดชายนายโข่ง รับบทเป็น ดัง แสดงคู่กับ ชมพูนุช ปิยะภาณี
ผลงาน > ภาพยนตร์

สู้ก็สู้
น้ำตาลแดง (2010)
The calling ไกลกังวาล (2011)
ขุนแผน (2011)
ผลงาน > โฆษณา

เดนทีน
เนสเล่ย์
Siemens
ฮอนด้า ดรีม 125
มาสด้า เลอมัง
Mitsubishi Pajero Sport
ผลงาน > งานเพลง

ออกซิงเกิลในชื่อเพลง "เพิ่งรู้ตัว"
ผลงาน > รายการโทรทัศน์

Sexy night
พลังใจ
Star Star
กรณีการก่อคดี

ในเย็นวันที่ 28 พฤศจิกายน 2560 หนอ วีระชัย กับพวกอีก 2 คนได้แอบอ้างตนเป็นเจ้าหน้าที่ป้องกันและปราบปรามยาเสพติด หรือ ป.ป.ส. เข้าบุกค้นร้านตกแต่งและซ่อมรถจักรยานยนตร์แห่งหนึ่งในย่านสายไหมโดยอ้างว่าเจ้าของร้านมีหมายจับคดีครอบครองยาเสพติดและฟอกเงิน จากนั้นได้ใส่กุญแจมือเจ้าของร้านและพาขึ้นไปค้นชั้นบน แต่พ่อของเจ้าของร้านได้กลับมา เมื่อผู้ก่อเหตุทราบว่าพ่อของเจ้าของร้านเป็นทหารจึงรีบถอดกุญแจมือ ซึ่งขณะเกิดเหตุกลุ่มผู้ต้องหาได้ถอดฮาร์ทดิสตัวบันทึกกล้องวงจรปิดไป แต่มีกล้องวงจรปิดอีกตัวสามาถบันทึกภาพกลุ่มผู้ต้องหาไว้ได้ รวมทั้งหลังเกิดเหตุผู้เสียหายได้ถ่ายภาพทะเบียนรถของกลุ่มผู้ต้องหาไว้ได้ จึงนำมาซึ่งการตามตัวมาดำเนินคดีและถูกจับกุมในที่สุด
ในเบื้องต้น หนอ วีระชัย กับผู้ร่วมก่อเหตุอีก 2 คนถูกแจ้งข้อหาร่วมกันบุกรุกยามวิกาล โดยใช้อาวุธปืน แอบอ้างเป็นเจ้าพนักงาน และกระทำการเป็นเจ้าพนักงานโดยตนเองไม่ได้เป็นเจ้าพนักงานที่มีอำนาจกระทำการนั้น พกพาอาวุธปืนไปในชุมชน หมู่บ้าน หรือทางสาธารณะโดยไม่ได้รับอนุญาต และกักขังหน่วงเหนี่ยว ก่อนจะควบคุมตัวไปฝากขังศาลมีนบุรี โดยท้ายคำร้องคัดค้านการประกันตัว
คดีนี้ศาลฎีกามีคำพิพากษาที่ 1664/2565 พิพากษาแก้ว่า หนอ วีระชัย และพวกมีความผิดฐานลักทรัพย์ ซึ่ง หนอ วีระชัย ชนะคดีในการต่อสู้ในความผิดฐานปล้นทรัพย์
ส่วนในคดีของ สถานีตำรวจนครบาลคันนายาวนั้น ศาลฏีกามีคำพิพากษาที่ 2110/2565 ยกฟ้อง หนอ วีระชัย เป็นที่เรียบร้อยแล้ว
คดีถือว่าเป็นอันสิ้นสุดและ หนอ วีระชัย ได้รับความยุติธรรมแล้ว
สโรชา วิริยะเมตตากุล

| สโรชา วิริยะเมตตากุล |
| --- | --- |
เกิด: 19 กันยายน พ.ศ. 2530 (37 ปี)  กรุงเทพมหานคร ประเทศไทย
คู่สมรส: พิพัทธ์ วิริยะเมตตากุล (2555–ปัจจุบัน)
บุตร: 2 คน
อาชีพ: นักแสดง, นางแบบ, นักร้อง, ยูทูบเบอร์
ปีที่แสดง: พ.ศ. 2545 - 2553
สังกัด: อาร์เอส
ThaiFilmDb
สโรชา วิริยะเมตตากุล (นามสกุลเดิม : ตันจรารักษ์) ชื่อเล่น บัว เกิดเมื่อวันที่ 19 กันยายน พ.ศ. 2530 เป็นนักแสดงชาวไทย เป็นบุตรของนายวีระศักดิ์ และ นางเกตน์นิภา ตันจรารักษ์ เป็นน้องสาวของกวี ตันจรารักษ์ นักร้องและนักแสดงชาวไทย เธอมีเชื้อสายจีน มอญ ไทย นับถือศาสนาพุทธ
ประวัติ

เธอมีพี่ชาย 3 คน เธอเป็นน้องสาวของ กวี ตันจรารักษ์ หรือ บีม D2B หรือที่รู้จักเธอจากบทบาท จูน ในภาพยนตร์เรื่อง ม.3 ปี 4 เรารักนาย รวมถึงผลงานละครและซิทคอมอีกมากมาย นอกจากนี้เธอก็ยังผ่านการประกวด BB&GG Contest 2003 จนได้ที่ 1 ระดับประเทศ
การศึกษาประถมการศึกษาปีที่ 1 - มัธยมศึกษาปีที่ 3 โรงเรียนเซนต์โยเซฟบางนา มัธยมศึกษาปีที่ 4-6 โรงเรียนราชวินิตบางแก้ว จบการศึกษาระดับอุดมศึกษาที่คณะศิลปศาสตร์ เอกจิตวิทยา มหาวิทยาลัยธรรมศาสตร์ และมีผลงานแสดงภาพยนตร์เรื่อง ม.3 ปี 4 เรารักนาย รับบท จูน
ปัจจุบันเธอได้ผันตัวเป็นบิวตี้บล็อกเกอร์ในยูทูบในชื่อ Updo By Buablink ซึ่งมียอดคนติดตามถึง 6 แสนผู้ใช้ในปัจจุบัน (ข้อมูล ณ วันที่ 15 ธันวาคม 2564)
ชีวิตส่วนตัว

เธอสมรสกับ นายพิพัทธ์ วิริยะเมตตากุล ลูกชายเจ้าของโรงพยาบาลวิภาวดี เมื่อวันที่ 10 มีนาคม พ.ศ. 2555 ที่โรงแรมพลาซ่า แอทธินี มีบุตรชายด้วยกัน 2 คน ได้แก่ น้องวายุและน้องวาตะ  เกิดเมื่อวันที่ 12 ธันวาคม พ.ศ. 2561 (6 ปี) เป็นฝาแฝดชายที่เกิดจากวิธีการทำเด็กหลอดแก้ว หรือ IVF
ผลงาน > ผลงานการแสดง > มิวสิกวิดีโอ

มิวสิกวิดีโอ เพลง "แทนคำว่ารัก" ของ ศิลปิน บราเธอร์ส
ผลงาน > ผลงานการแสดง > ละครโทรทัศน์

ปี 2549 ช่อง 3 - ละคร "พี่ชาย" รับบทเป็น หนูนา  (คู่กับ วรเวช ดานุวงศ์)
ปี 2550 ช่อง 7 - ละคร "ภูตรักนะโม" รับบทเป็น รินนา (คู่กับ วรเวช ดานุวงศ์)
ปี 2551 ช่อง 3 - ละครซิทคอม "เพื่อนซี้ล่องหน" (บ้านพักสุขสันต์) รับบทเป็น ชะพลู (คู่กับ วิทวัส สิงห์ลำพอง)
ปี 2553 ทีวีไทย - ละคร "หัวใจอุ่นรัก"  รับบท อิงกมล  (คู่กับ เจสัน ยัง)
ปี 2553 ช่อง 9 - ละครซิทคอม "สลัดโสด คอมปานี" รับบท จิ๊บจิ๊บ (คู่กับ ณัฐดนัย ชนิตร์วัฒน์)
ผลงาน > ผลงานการแสดง > ภาพยนตร์

ปี 2552 - ภาพยนตร์เรื่อง "ม.3 ปี 4 เรารักนาย" รับบท จูน   คู่กับ คณิน บัดติยา
ผลงาน > ผลงานเพลง

อัลบั้ม รวมดาว 2007
เพลง "นกเขาคูรัก" (ร้องคู่กับ ทฤษฎี สหวงษ์)
เพลง "อ้อยใจ" (ร้องคู่กับ จักรินทร์ ศิลป์ชัยกิจ)
เพลง "รัก...ได้ยินหรือเปล่า" (เพลงประกอบภาพยนตร์ ม.3 ปี 4 เรารักนาย)
ผลงาน > คอนเสิร์ต

D2B Summer Live in Concert พ.ศ. 2545 (รับเชิญ)
ผลงาน > พรีเซ็นเตอร์

แป้งตรางู
ภาพนิ่งปากกา PENTEL
รางวัลที่ได้รับ

ประกวด BB&GG Contest 2003 ได้ที่ 1 ระดับประเทศ
แหล่งข้อมูลอื่น

สโรชา วิริยะเมตตากุล ที่อินสตาแกรม
พิธีปิดโอลิมปิกฤดูร้อน 2020

| --- | --- |
การแสดงพิธีปิด
วันที่: 8 สิงหาคม ค.ศ. 2021 (2021-08-08)
เวลา: 20:00 - 22:30 JPT (UTC+9)
ที่ตั้ง: โตเกียว, ประเทศญี่ปุ่น
แก่น: "Worlds we Share"
ถ่ายทำโดย: Japan Consortium และ OBS
พิธีปิดการแข่งขันกีฬาโอลิมปิกฤดูร้อน 2020 (อังกฤษ: 2020 Summer Olympics closing ceremony) มีกำหนดจะจัดขึ้นที่กรีฑาสถานแห่งชาติญี่ปุ่น กรุงโตเกียว ในวันที่ 8 สิงหาคม พ.ศ. 2564 ตามข้อบังคับของกฎบัตรโอลิมปิก การดำเนินการจะผสมกันทั้งรูปแบบทางการและพิธีปิดการแข่งขันกีฬาระดับนานาชาติ (รวมถึงการกล่าวปิดงาน การเชิญธง ขบวนพาเหรดของนักกีฬา และการส่งมอบธงโอลิมปิก) พร้อมการแสดงศิลปะเพื่อแสดงวัฒนธรรมและประวัติศาสตร์ของประเทศเจ้าภาพปัจจุบันและประเทศเจ้าภาพครั้งต่อไป (ฝรั่งเศส) สำหรับโอลิมปิกฤดูร้อน 2024 ที่กรุงปารีส
ราคาบัตรสำหรับพิธีปิดจะอยู่ในช่วงระหว่าง 12,000 ถึง 300,000 เยน
ลำดับพิธี

พิธีปิดแอนต์เวิร์ปถือเป็นประเพณีที่จัดขึ้นในพิธีปิดทุกครั้งตั้งแต่ปี ค.ศ. 1920 ยูริโกะ โคอิเกะ ผู้ว่าการกรุงโตเกียว จะส่งมอบธงให้กับประธานไอโอซี โทมัส บัค ซึ่งจะมอบธงโอลิมปิกให้กับ Anne Hidalgo นายกเทศมนตรีเมืองปารีสและโบกธงแปดครั้ง ตามมาด้วยการเชิญธงชาติฝรั่งเศสและการบรรเลงเพลงชาติประเทศฝรั่งเศส
ต่อด้วยการแสดงโดยเจ้าภาพ ปารีส 2024 นำเสนอวัฒนธรรมของประเทศและเมืองเจ้าภาพ ซึ่งดนตรีประกอบบรรเลงโดย Yoann Lemoine หรือที่รู้จักกันดีในชื่อ Woodkid และ Orchester National de France
ในระหว่างการแสดงได้มีการฉายภาพสถานที่สำคัญต่าง ๆ ในปารีส อาทิ สตาดเดอฟร็องส์ พิพิธภัณฑ์ลูฟวร์ ปาแล-รัวยาล โรงอุปรากรปาแลการ์นีเย เป็นต้น แล้วจึงปิดท้ายการเฉลิมฉลองที่หอไอเฟล โดยแอมานุแอล มาครง ประธานาธิบดีฝรั่งเศส ได้ปรากฎตัวบนชั้นชมทัศนียภาพของหอไอเฟล พร้อมกล่าวคำขวัญใหม่ของโอลิมปิกที่ว่า "รวดเร็วกว่า...บินสูงและเหนือกว่า...แข็งแกร่งกว่า และก้าวไปด้วยกัน" (ฝรั่งเศส: Plus vite, Plus haut, Plus fort - Ensemble, อังกฤษ: Faster, Higher, Stronger - Together)
แขกผู้มีเกียรติ

ในพิธีปิดโอลิมปิกฤดูร้อน 2020 พระยุพราชฟูมิฮิโตะ อากิชิโนะโนะมิยะ เสด็จพระราชดำเนินแทนพระองค์สมเด็จพระจักรพรรดิ ทรงเป็นองค์ประธาน พร้อมด้วยโทมัส บัค ประธานคณะกรรมการโอลิมปิกสากล
เพลงชาติ

– เพลงชาติประเทศญี่ปุ่น ขับร้องโดย คณะละครเวทีสตรีทาการะซูกะ
– เพลงชาติประเทศกรีซ
– เพลงสดุดีโอลิมปิก ขับร้องเป็นภาษาอังกฤษโดย โอกาโมโตะ โทโมทากะ
– เพลงชาติประเทศฝรั่งเศส บรรเลงโดย วงดุริยางค์ออเครสตราแห่งชาติฝรั่งเศส ร่วมด้วย โทมัส เปสเควต์ นักบินอวกาศชาวฝรั่งเศสบนสถานีอวกาศนานาชาติ
แหล่งข้อมูลอื่น

| ด ค ก กีฬาโอลิมปิก |
| --- | --- | --- |
 พิธีการ ประธานในพิธี  ผู้เก็บธงโอลิมปิก  กฎบัตร  ประเทศที่เข้าร่วม โอลิมปิกฤดูร้อน  โอลิมปิกฤดูหนาว  เมืองเจ้าภาพ การคัดเลือก  สนามแข่งขัน  ไอโอซี คณะกรรมการโอลิมปิกแห่งชาติ  รหัสประเทศ  เหรียญรางวัล ตารางสรุปเหรียญ  จ้าวเหรียญทอง  ผู้ที่ได้เหรียญ  ผู้ได้รับเหรียญร่วมกัน  ผู้ที่ได้รางวัลพิเศษ  ประกาศนียบัตร  ปัญหา ลัทธิอาณานิคม  การใช้สารกระตุ้น  กีฬา  สัญลักษณ์ การวิ่งคบเพลิง  เหรียญปีแยร์ เดอ กูแบร์แต็ง  ผู้หญิง  การเสียชีวิต สงครามโลกครั้งที่ 1  สงครามโลกครั้งที่ 2  วิดิโอเกมโอลิมปิก  รางวัลตอบแทนสำหรับผู้ได้รับเหรียญรางวัลโอลิมปิกของแต่ละประเทศ 
| ฤดูร้อน |   1896 เอเธนส์    1900 ปารีส    1904 เซ็นต์หลุยส์    1908 ลอนดอน    1912 สต็อกโฮล์ม    1916†   1920 แอนต์เวิร์ป    1924 ปารีส    1928 อัมสเตอร์ดัม    1932 ลอสแอนเจลิส    1936 เบอร์ลิน     1940‡   1944‡   1948 ลอนดอน    1952 เฮลซิงกิ    1956 เมลเบิร์น    1960 โรม    1964 โตเกียว    1968 เม็กซิโกซิตี    1972 มิวนิก    1976 มอนทรีออล    1980 มอสโก    1984 ลอสแอนเจลิส    1988 โซล    1992 บาร์เซโลนา    1996 แอตแลนตา    2000 ซิดนีย์    2004 เอเธนส์    2008 ปักกิ่ง    2012 ลอนดอน    2016 รีโอเดจาเนโร    2020 โตเกียว §   2024 ปารีส    2028 ลอสแอนเจลิส    2032 บริสเบน    2036 TBA  |  |
| ฤดูหนาว |   1924 ชามอนี    1928 ซังคท์โมริทซ์    1932 เลคพลาซิด    1936 การ์มิช-พาร์เทินเคียร์เชิน    1940‡   1944‡   1948 ซังคท์โมริทซ์    1952 ออสโล    1956 กอร์ตีนาดัมเปซโซ    1960 สควอว์วัลเลย์    1964 อินส์บรุค    1968 เกรอนอบล์    1972 ซัปโปโระ    1976 อินส์บรุค    1980 เลคพลาซิด    1984 ซาราเยโว    1988 แคลกะรี    1992 อัลแบร์วิล    1994 ลิลเลฮัมเมร์    1998 นางาโนะ    2002 ซอลต์เลกซิตี    2006 ตูริน    2010 แวนคูเวอร์    2014 โซชิ    2018 พย็องชัง    2022 ปักกิ่ง    2026 มิลาน–กอร์ตีนา    2030 เฟรนช์แอลป์   2034 ซอลต์เลกซิตี   |  |
 †ถูกยกเลิกเนื่องจากเกิดสงครามโลกครั้งที่หนึ่ง  ‡ถูกยกเลิกเนื่องจากเกิดสงครามโลกครั้งที่สอง  §เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา   กีฬาโอลิมปิกโบราณ  กีฬาซ้อน 1906  พาราลิมปิก  โอลิมปิกเยาวชน   โอลิมปิกอีสปอร์ตซีรีส์
เคโกะ

เคโกะ สามารถหมายถึง
เคโกะ (ชื่อ) - ชื่อต้นของบุคคล
จักรพรรดิเคโก - จักรพรรดิองค์ที่ 12 แห่งราชวงศ์ญี่ปุ่น
เคโกะ คิตางาวะ - นักแสดงหญิงชาวญี่ปุ่น
เกย์โก ฟูฆิโมริ - บุตรสาวคนโตของอัลเบร์โต ฟูฆิโมริ อดีตประธานาธิบดีเปรู
ตัวละครในบันเทิงคดี

โมโมอิ เคโกะ - ตัวละครจากเรื่องจอมโจรอัจฉริยะ
คาวาฮาระ เคโกะ - ตัวละครจากเรื่องไดโนมาสเตอร์
เคโกะ โอไบรอัน - ตัวละครจากเรื่องสตาร์ เทรค
เจ้าจอมมารดาพุ่ม ในรัชกาลที่ 1

| เจ้าจอมมารดาพุ่ม |
| --- | --- |
เกิด: พุ่ม ราว พ.ศ. 2300 กรุงศรีอยุธยา อาณาจักรอยุธยา
อนิจกรรม: กรุงเทพพระมหานคร อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระพุทธยอดฟ้าจุฬาโลกมหาราช
บุตร: พระเจ้าบรมวงศ์เธอ กรมหมื่นศรีสุเรนทร์
บิดา: พระยาวิเศษสุนทร (นาคนกเล็ก)
มารดา: คุณหญิงสั้น
เจ้าจอมมารดาพุ่ม เป็นพระสนมในพระบาทสมเด็จพระพุทธยอดฟ้าจุฬาโลกมหาราช และเป็นพระมารดาของพระเจ้าบรมวงศ์เธอ กรมหมื่นศรีสุเรนทร์
เจ้าจอมมารดาพุ่ม เป็นธิดาของพระยาวิเศษสุนทร (นาค นกเล็ก) กับคุณหญิงสั้น เป็นหลานปู่ของเจ้าพระยาชำนาญบริรักษ์ เจ้าพระยาชำนาญบริรักษ์ เป็นบุตรชายเจ้าพระยาสุรสีห์พิศมาทิราช (เมฆ) เจ้าพระยาสุรสีห์พิศมาทิราช มีน้องชายคนเดียวคือเจ้าพระยามหาสมบัติ (ผล) เจ้าพระยามหาสมบัติเป็นปู่ของเจ้าพระยาบดินทรเดชา (สิงห์ สิงหเสนี) เจ้าจอมมารดาพุ่ม และ เจ้าพระยาบดินทรเดชา (สิงห์) จึงเป็นพี่น้องในชั้นเดียวกัน นอกจากนั้น ท่านยังเป็นหลานของเจ้าพระยานคร (หนุ) หรือพระเจ้านครศรีธรรมราช เนื่องจาก มารดาของท่าน คือคุณหญิงสั้น เป็นธิดาของเจ้าพระยานคร และเป็นพี่สาวของ เจ้าจอมฉิม เจ้าจอมปราง และเจ้าจอมยวน พระสนมของสมเด็จพระเจ้าตากลินมหาราช
ท่านเป็นคนกล้าหาญ เมื่อกรุงศรีอยุธยาแตก ท่านยังเด็กอายุเพียง 10 ขวบ หนีพม่าไปกับน้องชายอายุ 8 ขวบ กับพวกบ่าวไพร่ โดนพม่าจับเอาลงเรือ มัดพวกบ่าวไพร่รวมทั้งคนไทยอื่น ๆ ที่จับมาได้หมดทุกคน เว้นแต่เจ้าจอมมารดาพุ่ม และน้องชายยังเป็นเด็กจึงไม่โดนมัด
เมื่อตอนพากันหนีออกมาจากกรุงนั้น ก็เก็บเข้าของใส่กระบุงตะกร้าหาบคอนมาด้วย มีไม้ไผ่คานอันหนึ่งเป็นไม้ทะลวงปล้อง ได้เอาดาบของเจ้าพระยาชำนาญบริรักษ์ ปู่ของเจ้าจอมมารดาพุ่มสอดซ่อนเอาไว้ ขณะที่พม่าจับได้นั้น คุณพุ่มก็ร้องเพลงกล่อมน้องบอกคนไทยที่โดนจับมัดรวม ๆ กันไว้นั้น ว่ามีดาบซ่อนอยู่ในไม้คาน ถ้ามีโอกาสเมื่อใดท่านจะเอาดาบตัดเชือกให้ ขอให้ช่วยกันฆ่าฟันพม่า แล้วพากันหนีไป ครั้นได้โอกาสเย็นวันหนึ่งพม่าพากันขึ้นบกหมด เหลือเฝ้าเรือเฝ้าเชลยอยู่เพียง 2 คน เจ้าจอมมารดาพุ่มจึงแอบเอาดาบในไม้คานออกมาตัดเชือก คนไทยทั้งหมดก็ช่วยกันกลุ้มรุมฆ่าพม่าตาย แล้วพากันหนี พบพวกพม่าลาดตระเวนเป็นหมู่สองสามคนก็ช่วยกันสู้ ว่ากันว่าตระกูลของเจ้าจอมมารดาพุ่มมีไม้กระบองอันหนึ่งเก็บเป็นมรดกตกทอดกันต่อ ๆ มา ที่เก็บไว้เป็นอนุสรณ์เพราะเป็นไม้กระบองที่เคยใช้ต่อสู้กับพม่าในครั้งนั้น
เจ้าจอมมารดาภิมสวน ในรัชกาลที่ 1

| เจ้าจอมมารดาภิมสวน |
| --- | --- |
เกิด: ภิมสวน อาณาจักรอยุธยา
อนิจกรรม: อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระพุทธยอดฟ้าจุฬาโลกมหาราช
บุตร: พระเจ้าบรมวงศ์เธอ กรมหมื่นพิทักษ์เทวา  พระเจ้าบรมวงศ์เธอ พระองค์เจ้าผะอบ
เจ้าจอมมารดาภิมสวน บางตำราเขียน ภีมสวน เจ้าจอมมารดาในพระบาทสมเด็จพระพุทธยอดฟ้าจุฬาโลกมหาราช ถวายตัวตั้งแต่สมัยที่ทรงดำรงตำแหน่งสมเด็จเจ้าพระยามหากษัตริย์ศึก มีพระราชโอรส 1 พระองค์และพระราชธิดา 1 พระองค์ คือ
พระเจ้าบรมวงศ์เธอ กรมหมื่นพิทักษ์เทวา ประสูติเมื่อปีจอ พ.ศ. 2321 ในช่วงแผ่นดินสมเด็จพระเจ้าตากสินมหาราช สิ้นพระชนม์ในสมัยรัชกาลที่ 2
พระเจ้าบรมวงศ์เธอ พระองค์เจ้าผะอบ ประสูติเมื่อปีมะโรง พ.ศ. 2327 สิ้นพระชนม์ในสมัยรัชกาลที่ 1
| ด ค กภรรยาในพระบาทสมเด็จพระพุทธยอดฟ้าจุฬาโลกมหาราช |
| --- | --- | --- |
| อรรคชายาเดิม | ท่านผู้หญิงนาค |  |
| เจ้าจอมมารดา | เจ้าจอมมารดาภิมสวน · เจ้าจอมมารดาปุย · เจ้าจอมมารดาจันทา  · เจ้าจอมมารดาดวง · เจ้าจอมมารดาคุ้ม · เจ้าจอมมารดาน้อยแก้ว · เจ้าจอมมารดานุ้ยใหญ่ · เจ้าจอมมารดาน้อย · เจ้าจอมมารดาเอม · เจ้าจอมมารดาพุ่ม · เจ้าจอมมารดาตานี · เจ้าจอมมารดาเพ็งใหญ่ · เจ้าจอมมารดาปทุมา · เจ้าจอมมารดานิ่ม · เจ้าจอมมารดาอู่ · เจ้าจอมมารดาอิ่ม · เจ้าจอมมารดาจุ้ย · เจ้าจอมมารดานวล · เจ้าจอมมารดาทอง · เจ้าจอมมารดางิ้ว · เจ้าจอมมารดาปาน · เจ้าจอมมารดาฉิมแมว · เจ้าจอมมารดาป้อม · เจ้าจอมมารดานวม · เจ้าจอมมารดาทองสุก ·เจ้าจอมมารดากลิ่น · เจ้าจอมมารดาเพ็งเล็ก · เจ้าจอมมารดาฉิมยักษ์ |  |
| เจ้าจอม | เจ้าจอมแว่น · เจ้าจอมหุ่น · เจ้าจอมทรัพย์ · เจ้าจอมหงส์ · เจ้าจอมบุญนาก · เจ้าจอมอุ่น · เจ้าจอมจิตร · เจ้าจอมนก · เจ้าจอมชู · เจ้าจอมส้ม · เจ้าจอมอิ่ม · เจ้าจอมทอง |  |
ภรรยาใน รัชกาลที่ 1 · รัชกาลที่ 2 · รัชกาลที่ 3 · รัชกาลที่ 4 · รัชกาลที่ 5 · รัชกาลที่ 6 · รัชกาลที่ 10
เมลิสซา สต็อคเวลล์

เมลิสซา สต็อคเวลล์ ในพาราลิมปิก 2016
เมลิสซา สต็อคเวลล์ (อังกฤษ: Melissa Stockwell; 31 มกราคม ค.ศ. 1980 – ) เป็นทั้งนักกีฬาพาราลิมปิกชาวอเมริกันสองสมัย และอดีตเจ้าหน้าที่กองทัพบกสหรัฐ โดยการแข่งพาราลิมปิกฤดูร้อน 2008 เธอได้ลงแข่งกีฬาว่ายน้ำในพาราลิมปิกถึงสามรายการ จากนั้น เธอได้กลับมาแข่งพาราลิมปิกฤดูร้อน 2016 และชนะรางวัลเหรียญทองแดงในการแข่งไตรกีฬาคนพิการครั้งสถาปนา เมื่อวันที่ 11 กันยายน ค.ศ. 2016
อาชีพทหาร

เธอเข้าร่วมกองกำลังฝึกกองกำลังสำรองที่มหาวิทยาลัยโคโลราโดในชั้นปีที่สองของเธอ และเป็นหัวหน้าในวิทยาลัยเมื่อการโจมตี 11 กันยายน ค.ศ. 2001 เกิดขึ้น
เธอเข้าสังกัดกองกำลังทหารขนส่งพื้นฐานในรัฐเวอร์จิเนีย ก่อนที่จะได้รับมอบหมายให้เข้าร่วมสังกัดกองทหารม้าที่หนึ่ง ที่ฟอร์ดฮูด รัฐเท็กซัส และเธอได้รับการเคลื่อนกำลังพลสู่ประเทศอิรักในเดือนมีนาคม ค.ศ. 2004
ในฐานะร้อยโทหญิงคนหนึ่ง เธอเป็นทหารหญิงคนแรกที่สูญเสียขาในสงครามอิรัก โดยสูญเสียขาซ้ายเมื่อระเบิดข้างถนนเกิดระเบิดขึ้นเมื่อเธอนำขบวนไปที่กรุงแบกแดด สำหรับปฏิบติทางการทหารของเธอ ส่งผลให้เธอได้รับดาวทองแดงและหัวใจสีม่วง หลังจากเกษียณจากการเป็นทหารแล้วเธอก็ทำงานเป็นนักกายอุปกรณ์ และทำหน้าที่เป็นคณะกรรมการบริหารของโครงการนักรบที่ได้รับบาดเจ็บตั้งแต่ปี ค.ศ. 2005 ถึง 2014
กีฬา

จากนั้นเธอก็กลายเป็นทหารผ่านศึกอิรักคนแรกที่ได้รับการคัดเลือกสู่พาราลิมปิก เธอเข้าร่วมการแข่งขันว่ายน้ำสามรายการ ได้แก่ ผีเสื้อ 100 ม., ฟรีสไตล์ 100 ม. และฟรีสไตล์ 400 ม. ในพาราลิมปิกฤดูร้อน 2008 และได้ที่หก, ห้า, และสี่ ในฮีตของเธอตามลำดับ นอกจากนี้ เธอเป็นผู้ถือธงประจำทีมสหรัฐในพิธีปิดการแข่ง
เมื่อหันเหสู่ไตรกีฬาหลังจากพาราลิมปิกที่ปักกิ่ง สต็อคเวลล์ได้รับเลือกให้เป็นตัวแทนสหรัฐในการแข่งไตรกีฬาคนพิการชิงแชมป์โลก 2010 ในบูดาเปสต์ เธอชนะการแข่งประเภทไตร-2 (ที่ถูกตัดขาระดับเหนือเข่า) จากนั้นก็ประสบความสำเร็จในการป้องกันแชมป์โลกไตร-2 ในปี ค.ศ. 2011 และ 2012  เธอเป็นแชมป์ไตรกีฬาคนพิการแห่งชาติของสหรัฐหลายรายการในประเภทของเธอ และได้รับการยกให้เป็นนักไตรกีฬาคนพิการแห่งปี ของยูเอสเอ ไตรแอธลอน ใน ค.ศ. 2010  และ 2011  ส่วนในเดือนมกราคม ค.ศ. 2003 สต็อคเวลล์ได้อยู่ในระดับท็อปของการจัดอันดับโดยสหพันธ์ไตรกีฬานานาชาติ ในประเภทไตร-2 หญิง จากนั้น เธอได้รับรางวัลเหรียญทองแดงในประเภทพีที 2 จากการแข่งพาราลิมปิก 2016
สต็อคเวลล์เป็นผู้ฝึกสอนไตรกีฬาระดับ 1 ของยูเอสเอ ไตรแอธลอน และเป็นผู้ร่วมก่อตั้งแดร์ 2 ไตร ซึ่งเป็นสโมสรไตรกีฬาในชิคาโกสำหรับนักกีฬาที่มีความพิการโดยเฉพาะ
ผลงานภาพยนตร์

วอร์ริเออร์แชมเปียนส์: ฟอร์มแบกแดดทูเป่ยจิง เป็นภาพยนตร์สารคดี กำกับโดยเบรนท์ เรโนด์ และเคร็ก เรโนด์
แหล่งข้อมูลอื่น

เว็บไซต์ทางการ
เมลิสซา สต็อคเวลล์ ที่เฟซบุ๊ก
เมลิสซา สต็อคเวลล์ ที่เอกซ์ (ทวิตเตอร์)
เมลิสซา สต็อคเวลล์ ที่อินสตาแกรม
เจ้าจอมมารดาป้อม ในรัชกาลที่ 1

| เจ้าจอมมารดาป้อม |
| --- | --- |
เกิด: ป้อม อาณาจักรอยุธยา
อนิจกรรม: อาณาจักรรัตนโกสินทร์
ตระกูล: สุรคุปต์ (โดยเกิด) จักรี (โดยสมรส)
คู่สมรส: พระบาทสมเด็จพระพุทธยอดฟ้าจุฬาโลกมหาราช
บุตร: พระเจ้าบรมวงศ์เธอ พระองค์เจ้าเรไร
บิดา: พระยารัตนจักร (หงส์ทอง สุรคุปต์)
เจ้าจอมมารดาป้อม หรือ ป้อม สีดา เป็นพระสนมในพระบาทสมเด็จพระพุทธยอดฟ้าจุฬาโลกมหาราช
เจ้าจอมมารดาป้อม เป็นธิดาพระยารัตนจักร (หงส์ทอง สุรคุปต์) สกุลอำมาตย์รามัญ มารดาเป็นชาวสวนบางเขน ได้รับราชการเป็นเจ้าจอมในรัชกาลที่ 1 มีพระราชธิดา 1 พระองค์ คือ พระเจ้าบรมวงศ์เธอ พระองค์เจ้าเรไร ท่านได้เป็นเจ้าจอมละครในสมัยรัชกาลที่ 1 เป็นเจ้าจอมมารดาที่งามมากคนหนึ่ง จึงได้รับบทเป็น "สีดา" พระบาทสมเด็จพระจอมเกล้าเจ้าอยู่หัว ตรัสชมเจ้าจอมมารดาป้อมนี้ว่า "ว่างามมาก เมื่อได้เห็นเป็นผู้ใหญ่แล้ว"
ท้าววรจันทร์ (เจ้าจอมมารดาอิ่ม ในรัชกาลที่ 1)

| ท้าววรจันทร์ |
| --- | --- |
เจ้าจอมมารดาอิ่ม
เกิด: อิ่ม อาณาจักรอยุธยา
อนิจกรรม: อาณาจักรรัตนโกสินทร์
ตระกูล: รัตนกุล (โดยเกิด) จักรี (โดยสมรส)
คู่สมรส: พระบาทสมเด็จพระพุทธยอดฟ้าจุฬาโลกมหาราช
บุตร: พระเจ้าบรมวงศ์เธอ พระองค์เจ้าจักรจั่น
บิดา: เจ้าพระยารัตนาธิเบศร์ (กุน รัตนกุล)
ท้าววรจันทร์ (เจ้าจอมมารดาอิ่ม) หรือ อิ่ม อิเหนา เป็นพระสนมในพระบาทสมเด็จพระพุทธยอดฟ้าจุฬาโลกมหาราช
เจ้าจอมมารดาอิ่ม เป็นธิดาเจ้าพระยารัตนาธิเบศร์ (กุน รัตนกุล) สมุหนายกในรัชกาลที่ 2 เดิมเป็นละครหลวงสมัยกรุงธนบุรี แล้วได้เป็นละครหลวงรุ่นใหญ่ในรัชกาลที่ 1 เมื่อประมาณ พ.ศ. 2333 ได้รับราชการเป็นเจ้าจอมในรัชกาลที่ 1 มีพระราชธิดา 1 พระองค์ คือ
พระเจ้าบรมวงศ์เธอ พระองค์เจ้าจักรจั่น
ในสมัยรัชกาลที่ 2 ได้รับราชการเป็นท้าววรจันทร์ท่านที่ 2 ต่อจากท้าววรจันทร์ (แจ่ม) มีหน้าที่บริหารงานฝ่ายในทั้งปวง
คำเทศนาบนภูเขา

การเทศนาบนภูเขา ภาพวาดของ Carl Heinrich Bloch
คำเทศนาบนภูเขา (อังกฤษ: The Sermon On The Mount) ในพระวรสารนักบุญมัทธิว (Gospel of Matthew) คือบันทึกการเทศนาของพระเยซู เมื่อประมาณปี ค.ศ. 30 บนภูเขาต่อหน้าอัครสาวก 12 คนและผู้มาเฝ้าชุมนุมจำนวนมาก (Matt 5:1; 7:28) เป็นการเทศนาที่ประมวลคำสอนของพระเยซูที่เคยสั่งสอนตลอดช่วงเวลาสามปีในปาเลสไตน์ไว้อย่างเป็นระบบที่สุด นับเป็นบทเทศนาที่ท้าทายสภาพสังคมในยุคสมัยนั้น และแสดงถึงความแตกต่างในแนวทางคำสอนของพระเยซูกับแนวทางของศาสนายูดาห์ดั้งเดิมอย่างชัดเจน แสดงให้เห็นถึงจุดประสงค์ของพระเยซูที่ต้องการปฏิรูปชีวิตมนุษย์ไปสู่หนทางที่ถูกต้องอีกระดับหนึ่งตามแนวทางของพระองค์ อีกทั้งยังเป็นหลักจริยธรรมที่ทรงมอบให้แก่มนุษย์ทุกคนได้ถือปฏิบัติเพื่อความสุขทั้งในโลกนี้และโลกหน้า ส่วนหนึ่งของคำเทศนาบนภูเขาที่ถูกอ้างอิงอยู่เสมอ รู้จักกันในชื่อหนึ่งว่า "พระพรมหัศจรรย์" (Beatitudes)
คำเทศนาบนภูเขา ที่ปรากฏในพระวรสารทั้ง 4 เล่มในคัมภีร์ไบเบิล เริ่มต้นด้วยคำสอนเกี่ยวกับผู้เหมาะสมกับแผ่นดินสวรรค์คือ
คนที่ยอมรับว่าตนเองมีความบกพร่องฝ่ายจิตวิญญาณ คือมีขีดจำกัดในการควบคุมความคิด อารมณ์ ที่มีอิทธิพลต่อการกระทำของตนให้อยู่ในแนวทางที่ชอบธรรมและบริสุทธิ์ได้ตลอดเวลา
คนที่เสียใจอย่างสุดซึ้งกับความบกพร่องในข้อแรก เป็นความเสียใจที่นำไปสู่ความปรารถนาอย่างยิ่งที่จะแก้ไข
คนที่ยอมรับคำสอนและการฝึกฝนอย่างหนัก ภาพที่มองเห็นได้ชัดเกี่ยวกับการฝึกฝนนี้คือ เช่น ฝึกสัตว์บางชนิดจนใช้งานได้แม้แต่เดิมสัตว์นี้จะไม่รู้ภาษามนุษย์เลย
คนที่ปรารถนาจะมีชีวิตอย่างถูกต้อง ความปรารถนานี้เหมือนกับคนที่หิวกระหายน้ำในทะเลทรายและเห็นแหล่งน้ำอยู่เบื้องหน้าจึงจับจ้องและดินรนกระเสือกกระสนไปให้ถึงเพราะเขารู้ว่าถ้าเขาไม่ได้สิ่งที่เขาต้องการเขาจะต้องตาย
คนที่รักและปรารถนาดีต่อผู้อื่นอยู่เสมอ ความรักนี้มีกำลังแสดงออกมาเป็นการกระทำที่ไม่มีเงื่อนไขของการตอบแทน
คนที่มีท่าทีส่วนลึกในจิตใจบริสุทธิ์ หาข้อตำหนิไม่ได้
คนที่สร้างสันดิ
คนที่ถูกข่มเหงเพราะการดำเนินชีวิตที่ถูกต้อง    หรือมีชีวิตอย่างลำบากเพื่อรักษาความถูกด้อง
คนที่ถูกข่มเหงเพราะเป็นคริสตชน
ซึ่งคำสอนทั้ง 9 ข้อนี้เกี่ยวข้องกัน และจะมีพื้นฐานมาจากข้อแรกเสมอเหมือนการก่อสร้างปิรามิด พระเยซูสอนคำสอนนี้แก่สาวกของพระองค์โดยตรงแต่มีประชาชนจำนวนมากได้รับฟังด้วย ในไบเบิลเรียกหัวข้อคำสอนนี้ว่า "ผู้เป็นสุข" ความยากของการกระทำและความคิดทั้ง 9 อย่างเกี่ยวข้องกับคำตรัสของพระองค์ที่ว่า "เราเป็นเถาองุ่น ท่านทั้งหลายเป็นแขนง ผู้ที่เข้าสนิทอยู่ในเราและเราเข้าสนิทอยู่ในเขา ผู้นั้นก็จะเกิดผลมาก เพราะถ้าแยกจากเราแล้วท่านจะทำสิ่งใดไม่ได้เลย" การทำดีของคริสตชนจึงเกี่ยวข้องกับการพึ่งพาฤทธิ์อำนาจของพระเยซูมากกว่าการขวนขวายพยายามส่วนตัว ซึ่งมีคำสอนอีกมากในชุดคำเทศนาบนภูเขา  เกี่ยวกับการดำเนินชีวิตส่วนตัว และการอยู่ร่วมกับผู้อื่น
ดูเพิ่ม

คัมภีร์ไบเบิล
A23a

เส้นทางของ A23a ที่ถูกติดตามโดยหอสังเกตการณ์โลกของนาซ่า
ภูเขาน้ำแข็ง A23a เป็นแผ่นภูเขาน้ำแข็งขนาดใหญ่ที่เกิดจากการแยกตัวออกจากแผ่นน้ำแข็งฟิลช์เนอร์-รอนเน ในปี ค.ศ. 1986 มันติดอยู่กับพื้นทะเลมาหลายปีจนกระทั่งเริ่มเคลื่อนที่ในปี ค.ศ. 2020 มีพื้นที่ประมาณ 3,900 ตารางกิโลเมตร (1,500 ตารางไมล์) ทำให้มันเป็นภูเขาน้ำแข็งที่ใหญ่ที่สุดในโลกขณะนี้
ฐานดรุจนายาที่ 1 ซึ่งเดิมตั้งอยู่บนแผ่นน้ำแข็งฟิลช์เนอร์-รอนเน แต่เมื่อมันแตกออก ฐานนี้ก็อยู่บนภูเขาน้ำแข็งด้วย หลังจากนั้นจึงมีภารกิจช่วยเหลือโดยเริ่มต้นขึ้นในปี ค.ศ. 1987 และในที่สุดได้ย้าย/เปลี่ยนชื่อฐานเป็นดรุจนายาที่ 3
ในเดือนพฤศจิกายน ค.ศ. 2023 A23a ถูกติดตามว่าเคลื่อนผ่านปลายด้านเหนือของคาบสมุทรแอนตาร์กติก และมุ่งหน้าไปยังมหาสมุทรใต้ เมื่อวันที่ 1 ธันวาคม ค.ศ. 2023 ภูเขาน้ำแข็งถูกพบโดเรือสำรวจขั้วโลก อาร์อาร์เอส เซอร์ เดวิด แอตเทนโบโรห์ ที่นอกสุดของคาบสมุทรแอนตาร์กติก ด้วยความเร็ว 10 นอต เรือใช้เวลาหลายชั่วโมงในการแล่นตามสองด้านของภูเขาน้ำแข็ง A23a คาดว่าจะปล่อยฝุ่นแร่จำนวนมากเมื่อมันละลาย ดังนั้นเรือจึงเก็บตัวอย่างน้ำรอบขอบภูเขาน้ำแข็ง
เมื่อวันที่ 14 มกราคม ค.ศ. 2024 โครงสร้างส่วนโค้งที่แปลกตาซึ่งเกิดจากการกระทำของคลื่นบน A23a ถูกบันทึกโดยโดรนที่ควบคุมโดยริชาร์ด ซิดีย์ และหัวหน้าคณะสำรวจ เอียน สตราชาน ภาพที่พวกเขาบันทึกไว้ถูกเผยแพร่อย่างกว้างขวางโดย บีบีซี และ ซีเอ็นเอ็น ในช่วงต้นเดือนเมษายน ค.ศ. 2024 ภูเขาน้ำแข็งได้เข้าสู่กระแสน้ำหมุนรอบแอนตาร์กติก แต่ยังคงอยู่ในที่เดิมเนื่องจากติดอยู่ในเทย์เลอร์คอลัมน์ — ซึ่งได้รับการยืนยันในเดือนสิงหาคม ค.ศ. 2024 — เหนือภูเขาใต้ทะเลแบงก์พิรี ใกล้หมู่เกาะเซาท์ออร์คนีย์ห่างจากคาบสมุทรแอนตาร์กติกประมาณ 375 ไมล์ โดยหมุนทวนเข็มนาฬิกาประมาณ 15 องศาในแต่ละวัน ในเดือนธันวาคม ค.ศ. 2024 บริติชแอนตาร์กติกเซอร์เวย์ (BAS) รายงานว่า ภูเขาน้ำแข็งได้ออกจากเทย์เลอร์คอลัมน์ และเริ่มเคลื่อนที่ไปทางเหนือผ่านมหาสมุทรใต้
บีเอเอสคาดว่า A23a จะตามกระแสน้ำหมุนเวียนรอบแอนตาร์กติกไปยังเกาะเกาะเซาท์จอร์เจียในมหาสมุทรแอตแลนติกใต้ ที่ซึ่งมันจะเผชิญกับน้ำที่อุ่นขึ้นและแตกออกเป็นภูเขาน้ำแข็งขนาดเล็กลง
นักร้อง

นักร้องขณะร้องเพลง
นักร้อง คือบุคคลที่ร้องเพลงเป็นอาชีพ มีความสามารถในการขับร้อง นักร้องมีหลากหลายแบบ ตามแนวเพลง นักร้องที่ดีจะมีเสียงที่ไพเราะและมีเอกลักษณ์เป็นจุดดึงดูดให้ผู้ฟังเพลงได้เพลิดเพลินไปกับเสียงเพลง ซึ่งประเภทของเพลง ทำให้แยกประเภทของนักร้องได้ เช่น อคูสติก ป็อป ร็อก แจ๊ส เบส เป็นต้น และยังมีดนตรีท้องถิ่นเช่น ภาคเหนือ ภาคกลาง ภาคอีสาน เป็นต้น